Răspunsul primit de la Parlament i-a înfuriat pe păgubiții Nordis: „Complice la proliferarea mafiei imobiliare din România”
485 de păgubiți ai Nordis au solicitat Parlamentului „înființarea Comisiei parlamentare comune de anchetă a Camerei Deputaților și Senatului pentru investigarea mafiei imobiliare pornind de la cazul Nordis”. După expirarea termenului legal pentru răspuns, a venit poziția Parlamentului, care a stârnit și mai multă furie, în rândul păgubiților.